User:123mm456/sandbox

= Αντώνιος Γ. Μίκος =

Ο Αντώνιος Γ. Μίκος (Antonios G. Mikos) κατέχει την έδρα Louis Calder στο τμήμα Εμβιομηχανικής και Χημικής και Βιομορικής Μηχανικής στο Πανεπιστήμιο Rice στο Χιούστον των ΗΠΑ. Ο καθηγητής Μίκος είναι διευθυντής του Εργαστηρίου Δημιουργίας Περίπλοκων Ιστών που υποστηρίζεται από τα Εθνικά Ινστιτούτα για την Υγεία των ΗΠΑ (National Institutes of Health Center for Engineering Complex Tissues). Επίσης είναι ο διευθυντής του Κέντρου Αριστείας στην Ιστομηχανική (Center for Excellence in Tissue Engineering) και ο διευθυντής του Εργαστηρίου Βιοιατρικής Μηχανικής J.W. Cox στο Πανεπιστήμιο Rice.

Βιογραφικό
Ο κ. Μίκος γεννήθηκε στη Θεσσαλονίκη. Έκανε όλες τις πρωπτυχιακές σπουδές του στην Ελλάδα. Το δίπλωμά του είναι από το τμήμα Χημικών Μηχανικών του Αριστοτελείου Πανεπιστημίου της Θεσσαλονίκης το 1983. Ο κ. Μίκος πήρε το διδακτορικό του δίπλωμα από το Τμήμα Χημικών Μηχανικών του Πανεπιστημίου Purdue το 1988. Επέστρεψε στην Ελλάδα για την στρατιωτική του θητεία το 1988 και υπηρέτησε στη Διεύθυνση Ναυτικού Χημείου του Πολεμικού Ναυτικού. Διετέλεσε μεταδιδακτορικός ερευνητής στο Τεχνολογικό Ινστιτούτο της Μασσαχουσέτης (ΜΙΤ) και στην Ιατρική Σχολή του Πανεπιστημίου Harvard. Από το 1992 είναι Καθηγητής στο Πανεπιστήμιο Rice.

Έρευνα
Η έρευνα του κ. Μίκου είναι σε θέματα δημιουργίας βιοϋλικών με ευρύ φάσμα χρήσεων που κυμαίνονται από την ελεγχόμενη απελευθέρωση φαρμακευτικών ουσιών και τη γονιδιακή θεραπεία ως την ιστομηχανική και την αναγεννητική ιατρική. Με την έρευνά του έχει αναπτύξει καινούργια βιοϋλικά για ορθοπεδικές, οδοντιατρικές, καρδιαγγειακές, νευρολογικές και οφθαλμολογικές εφαρμογές. Είναι ιδιαίτερα γνωστός για τη δουλειά πάνω στο λογικό σχεδιασμό ικριωμάτων για στοχευμένη αναγέννηση ιστών τα οποία έχουν πολλές κλινικές εφαρμογές.

Η δουλειά του έχει χρηματοδοτηθεί από εθνικούς φορείς των ΗΠΑ (National Institutes of Health, National Science Foundation, Department of Defense), από διάφορους κοινωφελείς οργανισμούς, και εταιρείες. Ο κ. Μίκος έχει παρουσιάσει τη δουλειά του με πάνω από 580 επιστημονικές δημοσιεύσεις, οι οποίες έχουν συνολικά λάβει πάνω από 67.000 αναφορές και το h-index του είναι 135. Στην ερευνητική ομάδα του κ. Μίκου, έχουν δουλέψει 67 διδακτορικοί φοιτητές και 39 μεταδιδακτορικοί φοιτητές.

Ακαδημίες

 * Ακαδημία Αθηνών, Ανεπιστέλλον μέλος στην Τάξη των Θετικών Επιστημών
 * Εθνική Ακαδημία Μηχανικής των ΗΠΑ, μέλος
 * Εθνική Ακαδημία Ιατρικής των ΗΠΑ, μέλος
 * Εθνική Ακαδημία Εφευρετών των ΗΠΑ, μέλος

Τιμητικές Βραβεύσεις

 * American Association for the Advancement of Science, εταίρος
 * American Institute of Chemical Engineers, εταίρος
 * American Institute for Medical and Biological Engineering, εταίρος
 * Controlled Release Society, εταίρος
 * Biomedical Engineering Society, εταίρος
 * International Union of Societies for Biomaterials Science and Engineering, εταίρος
 * Ιδρυτικό μέλος της Tissue Engineering and Regenerative Medicine International Society

Άλλες Επιστημονικές Δραστηριότητες

 * Διευθυντής και οργανωτής του μαθήματος Advances in Tissue Engineering  που προσφέρεται για συνεχή επιστημονική εκπαίδευση στο Πανεπιστήμιο Rice από το 1993
 * Ιδρυτικός συντάχτης και τωρινά αρχισυντάχτης των περιοδικών Tissue Engineering Part A, Tissue Engineering Part B: Reviews και Tissue Engineering Part C: Methods
 * Συντάχτης των περιοδικών Advanced Drug Delivery Reviews, Cell Transplantation, Journal of Biomaterials Science Polymer Edition, Journal of Biomedical Materials Research (Part A and B) και Journal of Controlled Release
 * Τέως πρόεδρος των επιστημονικών οργανισμών Tissue Engineering and Regenerative Medicine International Society-Americas και Society For Biomaterials